CELEX: 62011FN0044
Language: fi
Date: 2011-04-13 00:00:00
Title: Asia F-44/11: Kanne 13.4.2011 — ZZ v. komissio

25.6.2011   
            
            
               FI
            
            
               Euroopan unionin virallinen lehti
            
            
               C 186/34
            
         Kanne 13.4.2011 — ZZ v. komissio
   (Asia F-44/11)
   2011/C 186/65
   Oikeudenkäyntikieli: italia
   
      Asianosaiset
   
   
      Kantaja: ZZ (Tricase, Italia) (edustaja: asianajaja G. Cipressa)
   
      Vastaaja: komissio
   
      Oikeusriidan kohde ja kuvaus
   
   Vaatimus vastaajan velvoittamisesta maksamaan kantajalle korvaus vahingoista, jotka ovat väitetysti aiheutuneet kantajalle komission asiantuntijalääkärin kantajan lääkärille esittämästä pyynnöstä saada tietoja
   
      Vaatimukset
   
   
               —
            
            
               on todettava, ettei päätöksellä, jolla kantajan 6.3.2010 päivättyyn kirjeeseen sisältyvä pyyntö evättiin, ole oikeudellista perustaa, ja toissijaisesti päätös on kumottava sen muodosta riippumatta
            
         
               —
            
            
               tarpeellisin osin on todettava, että toimenpiteellä, jolla vastaaja hylkäsi 3.9.2010 päivätyn valituksen, ei ole oikeudellista perustaa, ja toissijaisesti toimenpide on kumottava sen muodosta riippumatta
            
         
               —
            
            
               tarpeellisin osin on todettava, että lääkäri M., joka on komission virkamies, a) pyysi lääkäri U:lta tietoa siitä, käyttääkö kantaja ”psyykelääkitystä” (neuroleptit, masennuslääkkeet) ja minkälaista muuta hoitoa kantaja saa ja b) ilmoitti lääkäri U:lle, että ”kaikkiin Euroopan komission virkamiehiin sovellettavien henkilöstösääntöjen mukaisesti ZZ on virallisesti asunut Brysselissä 10.4.2002 alkaen eikä Angolassa, kuten hänen esimiestensä päätöksestä — ja potilaallenne annetusta virallisesta ilmoituksesta ilmenee”.
            
         
               —
            
            
               tarpeellisin osin on hyväksyttävä kantajan väite siitä, että kaikki toimenpiteet, joista on aiheutunut vahinkoa, ovat lainvastaisia ja näin on erityisesti, kun niitä tarkastellaan kokonaisuutena
            
         
               —
            
            
               tarpeellisin osin on todettava, että kaikki toimenpiteet, joista on aiheutunut vahinkoa, ovat lainvastaisia ja näin on erityisesti, kun niitä tarkastellaan kokonaisuutena
            
         
               —
            
            
               vastaaja on velvoitettava maksamaan kantajalle viipymättä 10 000 euroa 10 prosentin vuotuisine pääomitettuine korkoineen 5.7.2010 alkaen tai virkamiestuomioistuimen asianmukaisena pitämä summa kaikkine muine huomioon otettavine seikkoineen korvauksena kantajalle aiheutuneista vahingoista
            
         
               —
            
            
               vastaaja on velvoitettava korvaamaan oikeudenkäyntikulut.